ตกขาวเป็นก้อนค้ะ เป็นอยู่ประมาณสัก2อาทิตย์กว่าๆแล้วค้ะ เเต่มันตกขาวเป็นก้อนไม่เยอะ ไม่มีกลิ่นน่ะค้ะ ไม่คันค้ะ มันจะเป็นอ้ะไรร้ายแรงมั้ยค้ะ
สวัสดีค่ะ หากตกขาวที่เป็นอยู่นั้น ไม่ได้มีปริมาณมากตลอดเวลา ไม่มีกลิ่นเหม็น ไม่มีแสบหรือคันช่องคลอด ก็ถือเป็นตกขาวที่ปกติดีค่ะ ซึ่งการที่ตกขาวเป็นก้อน แสดงว่าที่มีปริมาณมากขึ้น อาจเกิดจากการเปลี่ยนแปลงของฮอร์โมนในร่างกายได้ เช่น อยู่ในช่วงตั้งครรภ์ เป็นช่วงก่อนการมีประจำเดือนมา หรือเป็นผลจากการทานยาฮอร์โมนต่างๆ อยู่ รวมถึงยาสตรี สมุนไพร อาหารเสริมต่างๆ หรือทำงานผลิตฮอร์โมนของรังไข่ผิดปกติไป แต่ก็ไม่ได้อันตรายอะไรค่ะแต่หากตกขาวมีปริมาณมากทุกวัน หรือมีสีเขียวเหลืองคล้ายหนอง หรือมีกลิ่นเหม็นผิดปกติ หรือมีแสบหรือคันช่องคลอดร่วมด้วย ก็จะถือเป็นตกขาวที่ผิดปกติ และควรไปพบสูติ-นรีแพทย์เพื่อตรวจค่ะ